[bookmark: _Hlk176459365]Σύλλογος Εκπαιδευτικών Π.Ε. «Ηρώ Κωνσταντοπούλου»
ΑΝΩ ΛΙΟΣΙΩΝ – ΖΕΦΥΡΙΟΥ – ΦΥΛΗΣ
SITE     www.p-e-filis.gr                                                                               Άνω Λιόσια 15.09.2026
email:   syllogosfilis@gmail.com
Προς:   Τα μέλη του Συλλόγου, ΔΟΕ, Συλλόγους Εκπ/κών  Π.Ε., Δ/νση Π.Ε Δυτ.Αττικής 
Καλούμε σε αποχή από τις ηλεκτρονικές εκλογές αιρετών!
Απαιτούμε αποκλειστικά δια ζώσης εκλογές για τα υπηρεσιακά συμβούλια, με άδεια.
Το Υπουργείο δρομολόγησε και ανακοίνωσε για άλλη μια φορά τις εκλογές για τα Υπηρεσιακά Συμβούλια με ηλεκτρονική ψηφοφορία και θα πάρει και πάλι ηχηρή απάντηση! Όπως το 2022 και το 2024 με τη δράση των Συλλόγων μας και του εκπαιδευτικού κινήματος, με μαζική απόχη του 85% των συναδέλφων, δεν αναγνωρίσαμε, δεν νομιμοποιήσαμε καμία εκλογή από μια τέτοια διάτρητη διαδικασία. Έτσι και φέτος θα ακυρώσουμε στην πράξη τις ηλεκτρονικές εκλογών. 
Θεωρούμε ότι κάθε απόπειρα, όπως τον Οκτώβριο του 2022 και του 2024, μιας πλειοψηφίας του Δ.Σ. της ΔΟΕ που αποδέχτηκε συμμετοχή στις ηλεκτρονικές εκλογές αιρετών κόντρα στην ομόθυμη απόφαση του κλάδου το 2020, αποτελεί πολύ αρνητική εξέλιξη και θα απαιτήσουμε την άμεση ανάκλησής της! 
Καλούμε το ΔΣ της ΔΟΕ να καταγγείλει τη στάση του υπουργείου και να αποφασίσει αποχή από τις ηλεκτρονικές κάλπες.
Από τις προηγούμενες διαδικασίες ηλεκτρονική ψηφοφορίας τα προηγούμενα χρόνια διαπιστώσαμε και επισημάναμε ανοιχτά ότι συμμετοχή στις ηλεκτρονικές εκλογές:
· νομιμοποιεί/υλοποιεί  τον  νόμο Χατζηδάκη
· ανοίγει τον δρόμο επιβολής των ηλεκτρονικών διαδικασιών και στα σωματεία μας με στόχο την αποσάθρωσή τους
· υπονομεύει τη δημοκρατία στην εκπαίδευση και το συνδικαλιστικό κίνημα
· προάγει τη νοθεία και τον εκβιασμό καθώς αφαιρεί κάθε δυνατότητα όχι μόνο στα σωματεία να έχουν καταλόγους ψηφισάντων αλλά -το πρωτοφανές- ακόμα και στις ίδιες τις εφορευτικές επιτροπές!!
Αποφασίζουμε ότι:
· καταγγέλλουμε κάθε προσπάθεια επιβολής ηλεκτρονικών εκλογών από κυβέρνηση και ΥΠΑΙΘΑ
· απαιτούμε αποκλειστικά δια ζώσης εκλογική διαδικασία
· ακυρώνουμε στην πράξη με αποχή από κάθε διαδικασία
· δεν καταθέτουμε ψηφοδέλτια! Καλούμε όλες τις παρατάξεις και ενδεχόμενους μεμονωμένους υποψηφίους να μην καταθέσουν υποψηφιότητα
· κανένας συνάδελφος/ισσα -μέλος μας να μην είναι υποψήφιος/α
· δεν μπαίνουμε-δεν «κλικάρουμε»  στην ηλεκτρονική πλατφόρμα και στα μηνύματα που αφορούν τις ηλεκτρονικές εκλογές
· καλούμε τις /τους συναδέλφους να μη συμμετέχουν ως εφορευτική επιτροπή και μάλιστα εκτός  μέρας και ωραρίου εργασίας! Και παρέχουμε πλήρη συνδικαλιστική κάλυψη για να μην αποδεχτούν διορισμό και καθήκοντα που αντιστρατεύονται τα συλλογικά μας συμφέροντα.
· δε θα αναγνωρίσουμε κανέναν ψευδοαιρετό που θα δεχτεί να εκλεγεί από εκλογές-παρωδία στο βωμό της προσωπικής του ανέλιξης και προβολής υπηρετώντας πελατειακές σχέσεις για πολιτικά και άλλα συμφέροντα. Δεν θα αποτελούν αιρετούς του κλάδου αλλά τα στηρίγματα της κυβερνητικής πολιτικής στον κλάδο. 
· δεν θα υπηρετήσουμε την πολιτική του ΥΠΑΙΘ!
Αφήνουμε έτσι το δρόμο ανοιχτό στον αγώνα για την αποκατάσταση των δημοκρατικών διαδικασιών και της ελεύθερης και ακηδεμόνευτης από το κράτος  συνδικαλιστικής δράσης.
Θα συμβάλλουμε με όλες μας τις δυνάμεις στην αποτροπή της διαδικασίας ηλεκτρονικών εκλογών.
ΑΠΕΧΟΥΜΕ ΜΑΖΙΚΑ ΑΠΟ ΤΙΣ ΗΛΕΚΤΡΟΝΙΚΕΣ ΨΗΦΟΦΟΡΙΕΣ
ΕΚΛΟΓΕΣ ΔΙΑ ΖΩΣΗΣ ΠΑΝΤΟΥ - Για να έχουμε σωματείο, συνδικάτο, αιρετούς
ΑΠΑΙΤΟΥΜΕ ΑΠΟΚΛΕΙΣΤΙΚΑ ΔΙΑ ΖΩΣΗΣ ΕΚΛΟΓΕΣ ΑΙΡΕΤΩΝ ΓΙΑ ΤΑ ΥΠΗΡΕΣΙΑΚΑ ΣΥΜΒΟΥΛΙΑ, ΜΕ ΑΔΕΙΑ ΚΑΙ ΣΕ ΕΡΓΑΣΙΜΗ ΗΜΕΡΑ 

